ก่อนหน้านี้ไม่เคยกินราเมงไต้หวันมาก่อน เห็นร้านนี้ที่ INT Intersect พระราม 3 ร้านอยู่ติดกับ HOBS เลยต้องลองกันหน่อย มื้อนี้เพิ่งเคยกินครั้งแรก เข้าร้านตอน 2 ทุ่มกว่าๆ  ร้านค่อนข้างเงียบเลยหล่ะ

เท่าที่สแกนดูในเมนู ราคาอาหารจะประมาณ 150-200 บาท แต่ก็ไม่ได้มีแค่เมนูราเมงอย่างเดียวนะครับ มีเมนูข้าวอยู่หลายเมนู แล้วก็มีเมนู Cold side dish หลายอย่างที่น่ากินเหมือนกัน แต่มื้อนี้สั่งแค่ราเมงชามเดียวครับ

- ราเมงเนื้อตุ๋นไต้หวัน (198.-) มีให้เลือกว่าจะเป็นเส้นราเมงแบบกลมหรือแบน ผมเลือกเป็นเส้นแบนใหญ่ ทีแรกคิดว่าจะเหนียวนุ่ม แต่ลองแล้วก็ไม่เป็นงั้น เส้นออกแข็งไปหน่อย น้ำซุปได้รสชาติเครื่องเทศเยอะดี แต่ถ้าใครไม่ชอบเครื่องเทศคงไม่ปลื้มเท่าไหร่ ผมให้เนื้อน่องลายตุ๋นเป็นจุดเด่นของชามนี้ เพราะเนื้อนุ่มละลายเลยแทบไม่ต้องเคี้ยว แต่ในชามมีเนื้อชิ้นที่ไม่ใช่เนื้อน่องลายด้วยนะครับ ผสมๆ กัน

มื้อนี้มากินคนเดียวแบบด่วนๆ จ่ายไป 216 บาทรวมค่าน้ำแล้ว (ร้านนี้ราคาในเมนูคือ net แล้ว) รสชาติยังไม่ใช่รสชาติที่ผมติดใจอะไร ไว้โอกาสหน้าจะลองสั่งเมนูอื่นๆ บ้างเผื่อจะมีจานอื่นที่โดน